Псалмул.
81.
Кынтаць ку веселие луй Думнезеу, каре есте тэрия ноастрэ! Ынэлцаць стригэте де букурие Думнезеулуй луй Иаков! 
Кынтаць о кынтаре, сунаць дин тобэ, дин харпа чя плэкутэ ши дин алэутэ! 
Сунаць дин трымбицэ ла луна ноуэ, ла луна плинэ, ын зиуа сэрбэторий ноастре! 
Кэч ачаста есте о леӂе пентру Исраел, о порункэ а Думнезеулуй луй Иаков. 
Ел а рындуит сэрбэтоаря ачаста пентру Иосиф, кынд а мерс ымпотрива цэрий Еӂиптулуй… Атунч ам аузит ун глас пе каре ну л-ам куноскут: 
„Й-ам дескэркат повара де пе умэр ши мыниле луй ну май цин кошул. 
Ай стригат ын неказ ши те-ам избэвит; ць-ам рэспунс ын локул тайник ал тунетулуй ши те-ам ынчеркат ла апеле Мериба. 
Аскултэ, попорул Меу, ши те вой сфэтуи! Исраеле, де М-ай аскулта! 
Ничун думнезеу стрэин сэ ну фие ын мижлокул тэу ши сэ ну те ынкинь ынаинтя думнезеилор стрэинь! 
Еу сунт Домнул Думнезеул тэу, каре те-ам скос дин цара Еӂиптулуй; дескиде-ць гура ларг ши ць-о вой умпле! 
Дар попорул Меу н-а аскултат гласул Меу, Исраел ну М-а аскултат. 
Атунч й-ам лэсат ын воя порнирилор инимий лор ши ау урмат сфатуриле лор. 
О! де М-ар аскулта попорул Меу, де ар умбла Исраел ын кэиле Меле! 
Ынтр-о клипэ аш ынфрунта пе врэжмаший лор, Мь-аш ынтоарче мына ымпотрива потривничилор лор; 
чей че урэск пе Домнул Л-ар лингуши, ши феричиря луй Исраел ар дэйнуи ын вечь. 
Л-аш хрэни ку чел май бун грыу ши л-аш сэтура ку мьере дин стынкэ.” 
