Провербеле.
5.
Фиуле, я аминте ла ынцелепчуня мя ши плякэ урекя ла ынвэцэтура мя, 
ка сэ фий ку кибзуинцэ ши бузеле тале сэ айбэ куноштинцэ. 
Кэч бузеле фемеий стрэине стрекоарэ мьере ши черул гурий ей есте май лунекос декыт унтделемнул, 
дар ла урмэ есте амарэ ка пелинул, аскуцитэ ка о сабие ку доуэ тэишурь. 
Пичоареле ей кобоарэ ла моарте, паший ей дау ын Локуинца морцилор. 
Аша кэ еа ну поате гэси каля веций, рэтэчеште ын кэиле ей ши ну штие унде мерӂе. 
Ши акум, фиуле, аскултэ-мэ ши ну те абате де ла кувинтеле гурий меле: 
депэртязэ-те де друмул каре дуче ла еа ши ну те апропия де уша касей ей, 
ка ну кумва сэ-ць дай алтора влага та ши унуй ом фэрэ милэ аний тэй, 
ка ну кумва ниште стрэинь сэ се сатуре де аверя та ши ту сэ те трудешть пентру каса алтуя, 
ка ну кумва сэ ӂемь, ла урмэ, кынд карня ши трупул ци се вор истови 
ши сэ зичь: „Кум ам путут еу сэ урэск чертаря ши кум а диспрецуит инима мя мустраря? 
Кум ам путут сэ н-аскулт гласул ынвэцэторилор мей ши сэ ну яу аминте ла чей че мэ ынвэцау? 
Кыт пе че сэ мэ ненороческ де тот ын мижлокул попорулуй ши адунэрий!” 
Бя апэ дин фынтына та ши дин извоареле пуцулуй тэу! 
Че, врей сэ ци се версе извоареле афарэ? Ши сэ-ць кургэ рыуриле пе пецеле де обште? 
Ласэ-ле сэ фие нумай пентру тине, ши ну пентру стрэиний де лынгэ тине. 
Изворул тэу сэ фие бинекувынтат ши букурэ-те де неваста тинереций тале! 
Чербоайкэ юбитэ, кэприоарэ плэкутэ: фий ымбэтат тот тимпул де дрэгэлэшииле ей, фий ындрэгостит некурмат де драгостя ей! 
Ши пентру че, фиуле, ай фи ындрэгостит де о стрэинэ ши ай ымбрэциша сынул уней некуноскуте? 
Кэч кэиле омулуй сунт лэмурите ынаинтя окилор Домнулуй ши Ел веде тоате кэрэриле луй. 
Чел рэу есте принс ын ынсешь нелеӂюириле луй ши есте апукат де легэтуриле пэкатулуй луй. 
Ел ва мури дин липсэ де ынфрынаре, се ва потикни дин пря мулта луй небуние. 
