Псалмул.
118.
Лэудаць пе Домнул, кэч есте бун, кэч ын вяк цине ындураря Луй! 
Сэ зикэ Исраел: „Кэч ын вяк цине ындураря Луй!” 
Каса луй Аарон сэ зикэ: „Кэч ын вяк цине ындураря Луй!” 
Чей че се тем де Домнул сэ зикэ: „Кэч ын вяк цине ындураря Луй!” 
Ын мижлокул стрымторэрий, ам кемат пе Домнул: Домнул м-а аскултат ши м-а скос ла ларг. 
Домнул есте де партя мя, ну мэ тем де нимик: че пот сэ-мь факэ ниште оамень? 
Домнул есте ажуторул меу ши мэ букур кынд ымь вэд ымплинитэ доринца фацэ де врэжмаший мей. 
Май бине есте сэ кауць ун адэпост ын Домнул декыт сэ те ынкрезь ын ом; 
май бине сэ кауць ун адэпост ын Домнул декыт сэ те ынкрезь ын чей марь. 
Тоате нямуриле мэ ынконжурау: ын Нумеле Домнулуй, ле тай ын букэць. 
Мэ ынконжурау, м-ау ымпресурат, дар, ын Нумеле Домнулуй, ле тай ын букэць. 
М-ау ынконжурат ка ниште албине: се стинг ка ун фок де спинь; ын Нумеле Домнулуй, ле тай ын букэць. 
Ту мэ ымпинӂяй ка сэ мэ фачь сэ кад, дар Домнул м-а ажутат. 
Домнул есте тэрия мя ши причина лауделор меле; Ел м-а мынтуит. 
Стригэте де бируинцэ ши де мынтуире се ыналцэ ын кортуриле челор неприхэниць: дряпта Домнулуй кыштигэ бируинца! 
Дряпта Домнулуй се ыналцэ; дряпта Домнулуй кыштигэ бируинца! 
Ну вой мури, чи вой трэи ши вой повести лукрэриле Домнулуй. 
Домнул м-а педепсит, да, дар ну м-а дат прадэ морций. 
Дескидеци-мь порциле неприхэнирий, ка сэ интру ши сэ лауд пе Домнул! 
Ятэ поарта Домнулуй: пе еа интрэ чей неприхэниць. 
Те лауд пентру кэ м-ай аскултат, пентру кэ м-ай мынтуит! 
Пятра пе каре ау лепэдат-о зидарий а ажунс сэ фие пусэ ын капул унгюлуй клэдирий. 
Домнул а фэкут лукрул ачеста ши есте о минунэцие ынаинтя окилор ноштри. 
Ачаста есте зиуа пе каре а фэкут-о Домнул: сэ не букурэм ши сэ не веселим ын еа! 
Доамне, ажутэ! Доамне, дэ избындэ! 
Бинекувынтат сэ фие чел че вине ын Нумеле Домнулуй! Вэ бинекувынтэм дин Каса Домнулуй. 
Домнул есте Думнезеу ши не луминязэ. Легаць ку фуний вита пентру жертфэ ши адучець-о пынэ ла коарнеле алтарулуй! 
Ту ешть Думнезеул меу, ши еу Те вой лэуда; Думнезеуле, Те вой прямэри. 
Лэудаць пе Домнул, кэч есте бун, кэч ын вяк цине ындураря Луй! 
