Псалмул.
106.
Лэудаць пе Домнул! Лэудаць пе Домнул, кэч есте бун, кэч ындураря Луй цине ын вечь! 
Чине ва путя спуне испрэвиле мэреце але Домнулуй? Чине ва путя вести тоатэ лауда Луй? 
Фериче де чей че пэзеск Леӂя, де чей че ынфэптуеск дрептатя ын орьче време! 
Аду-Ць аминте де мине, Доамне, ын бунэвоинца Та пентру попорул Тэу! Аду-Ць аминте де мине ши дэ-й ажуторул Тэу, 
ка сэ вэд феричиря алешилор Тэй, сэ мэ букур де букурия попорулуй Тэу ши сэ мэ лауд ку моштениря Та! 
Ной ам пэкэтуит ка ши пэринций ноштри, ам сэвыршит нелеӂюиря, ам фэкут рэу. 
Пэринций ноштри ын Еӂипт н-ау луат аминте ла минуниле Тале, ну шь-ау адус аминте де мулцимя ындурэрилор Тале ши ау фост неаскултэторь ла маре, ла Маря Рошие. 
Дар Ел й-а скэпат дин причина Нумелуй Луй, ка сэ-Шь арате путеря. 
А мустрат Маря Рошие, ши еа с-а ускат; ши й-а трекут прин адынкурь ка принтр-ун пустиу. 
Й-а скэпат дин мына челуй че-й ура ши й-а избэвит дин мына врэжмашулуй. 
Апеле ау акоперит пе потривничий лор. Н-а рэмас унул мэкар дин ей. 
Атунч, ей ау крезут ын кувинтеле Луй ши ау кынтат лауделе Луй. 
Дар ау уйтат курынд лукрэриле Луй ши н-ау аштептат ымплиниря планурилор Луй, 
чи й-а апукат пофта ын пустиу ши ау испитит пе Думнезеу ын пустиетате. 
Ел ле-а дат че черяу, дар а тримис о молимэ принтре ей. 
Ын табэрэ ау фост ӂелошь пе Мойсе ши пе Аарон, сфынтул Домнулуй. 
Атунч с-а дескис пэмынтул ши а ынгицит пе Датан ши с-а ынкис дясупра четей луй Абирам. 
Фокул ле-а апринс чата ши флакэра а мистуит пе чей рэй. 
Ау фэкут ун вицел ын Хореб. С-ау ынкинат ынаинтя унуй кип турнат 
ши ау скимбат Слава лор пе кипул унуй боу, каре мэнынкэ ярбэ. 
Ау уйтат пе Думнезеу, Мынтуиторул лор, каре фэкусе лукрурь марь ын Еӂипт, 
минунь ын цара луй Хам, семне минунате ла Маря Рошие. 
Ши Ел а ворбит сэ-й нимичяскэ, дар Мойсе, алесул Сэу, а стат ла мижлок ынаинтя Луй, ка сэ-Л абатэ де ла мыния Луй ши сэ-Л опряскэ сэ-й нимичяскэ. 
Ей ау несокотит цара десфэтэрилор; н-ау крезут ын Кувынтул Домнулуй, 
чи ау кыртит ын кортуриле лор ши н-ау аскултат де гласул Луй. 
Атунч, Ел а ридикат мына ши а журат кэ-й ва фаче сэ кадэ ын пустиу, 
кэ ле ва доборы сэмынца принтре нямурь ши-й ва ымпрэштия ын мижлокул цэрилор. 
Ей с-ау алипит де Баал-Пеор ши ау мынкат вите жертфите морцилор. 
Ау мыният астфел пе Домнул прин фаптеле лор ши о урӂие а избукнит ынтре ей. 
Дар Финеас с-а скулат ши а фэкут жудекатэ ши, астфел, урӂия с-а оприт. 
Лукрул ачеста й-а фост сокотит ка о старе де неприхэнире дин ням ын ням, пе вечие. 
Ей ау мыният пе Домнул ла апеле Мериба ши Мойсе а фост педепсит дин причина лор. 
Кэч с-ау рэзврэтит ымпотрива Духулуй Луй, ши Мойсе а ворбит ын кип ушуратик ку бузеле. 
Ей н-ау нимичит попоареле пе каре ле порунчисе Домнул сэ ле нимичяскэ, 
чи с-ау аместекат ку нямуриле ши ау ынвэцат фаптеле лор, 
ау служит идолилор лор, каре ау фост о курсэ пентру ей. 
Шь-ау жертфит фиий ши фийчеле ла идоль, 
ау вэрсат сынӂе невиноват, сынӂеле фиилор ши фийчелор лор, пе каре й-ау жертфит идолилор дин Канаан, ши цара а фост спуркатэ астфел прин оморурь. 
С-ау спуркат прин фаптеле лор, с-ау десфрынат прин фаптеле лор. 
Атунч, Домнул С-а апринс де мыние ымпотрива попорулуй Сэу ши а урыт моштениря Луй. 
Й-а дат ын мыниле нямурилор, чей че ый урау ау стэпынит песте ей, 
врэжмаший лор й-ау асуприт ши ау фост смериць суб путеря лор. 
Ел де май мулте орь й-а избэвит, дар ей с-ау арэтат неаскултэторь ын плануриле лор ши ау ажунс ненорочиць прин нелеӂюиря лор. 
Дар Ел ле-а вэзут стрымтораря кынд ле-а аузит стригэтеле. 
Шь-а адус аминте де легэмынтул Сэу ши а авут милэ де ей дупэ бунэтатя Луй чя маре: 
а стырнит пентру ей мила тутурор челор че-й циняу приншь де рэзбой. 
Скапэ-не, Доамне, Думнезеул ностру, ши стрынӂе-не дин мижлокул нямурилор, ка сэ лэудэм Нумеле Тэу чел сфынт ши сэ не фэлим ку лауда Та! 
Бинекувынтат сэ фие Домнул Думнезеул луй Исраел, дин вешничие ын вешничие! Ши тот попорул сэ зикэ: „Амин! Лэудаць пе Домнул!” 
